Eifelin Grand Prix 2020

Eifelin Grand Prix 2020 (virallisesti Formula 1 Aramco Großer Preis der Eifel 2020) oli Formula 1 -kauden  11. osakilpailu, joka ajettiin 11. lokakuuta Nürburgringin moottoriradalla Saksassa.

Nürburgringillä ajettiin viimeksi kaudella , jolloin Saksan GP:n nimellä järjestetyn osakilpailun voitti Sebastian Vettel. Ennen kilpailuviikonloppua Honda ilmoitti jättävänsä F1-sarjan kauden  jälkeen autoteollisuuteen liittyvien syiden vuoksi.

 Viikonlopun aikataulu ja sää 

 Vapaat harjoitukset 
Osakilpailuviikonloppua varten Ferrari toi pieniä päivitysosia autojensa suorituskyvyn parantamista varten. Myös McLaren toi uusia päivitysosia autoihinsa osakilpailua varten. Racing Pointin Sergio Pérez sai autoonsa uuden aerodynamiikkapäivityspaketin, mikä jäi häneltä saamatta edellisessä osakilpailussa. Mercedeksen henkilökunnan jäseniä sairastui koronavirukseen, minkä seurauksena talli joutui vaihtamaan kokonaan varikkohenkilökuntansa. Ferrarin nuorten kuljettajien akatemian jäsenten Mick Schumacherin ja Callum Ilottin oli tarkoitus ajaa Alfa Romeo Racingin ja Haasin autoilla ensimmäisissä vapaissa harjoituksissa. Perjantain vapaita harjoituksia ei ajettu radalla olleen sumun vuoksi.

Kolmannet vapaat harjoitukset ajettiin kylmissä olosuhteissa, joissa Ferrarin vauhti oli aikaisempiin osakilpailuihin verrattuna parempaa, kun Charles Leclerc oli kolmas ja Sebastian Vettel viides. Red Bullin Max Verstappen valitteli pidon puutetta, vaikka hän ajoi päivitetyillä etusiiven päätylevyillä neljänneksi. Williamsin osalta harjoitukset olivat hankalat, kun George Russell ajoi ulos viimeisessä shikaanissa ja tallikaveri Nicholas Latifi puolestaan pyörähti viimeisessä mutkassa aiheuttaen vaaratilanteen uhkan takanaan aikakierroksiaan ajaneille Esteban Oconille ja Lewis Hamiltonille. Racing Pointin Lance Stroll ei osallistunut kolmansiin vapaisiin harjoituksiin, koska hän oli sairaana. Talli arvioi Strollin kunnon harjoitusten jälkeen ja hänet korvattiin aika-ajoihin aikaisemminkin kauden aikana tallissa ajaneella Nico Hülkenbergillä. Valtteri Bottas oli kolmansien vapaiden harjoitusten nopein.

 Aika-ajot 
Aika-ajojen ensimmäisessä osiossa Hülkenberg karsiutui ja oli viimeinen, koska hän joutui ajamaan ilman vapaita harjoituksia ja sen myötä vähäisellä ajotuntumalla. Haasin Romain Grosjeanin nopea aikakierros hylättiin ratarajojen ylittämisen vuoksi ja hän karsiutui. Alfa Romeo Racingin Antonio Giovinazzi onnistui ensimmäistä kertaa kauden aikana pääsemään jatkoon ensimmäisestä osiosta ja oli lopulta 14:s.

Aika-ajojen toisessa osiossa tallit ajoivat aluksi kovemmalla rengasseoksella kokeillakseen sen ominaisuuksia viileissä olosuhteissa, kunnes vaihtoivat takaisin pehmeään seokseen. Kotikilpailussaan ajaneen Vettelin vauhti ei riittänyt aika-ajojen viimeiseen osioon ja hän jäi yhdenneksitoista.

Kolmannessa osiossa McLarenin Carlos Sainz koki viikonlopun vähäisen harjoitusajan haasteelliseksi ja hän sijoittui kymmenenneksi. Hülkenbergin viimeisen sijan lisäksi Racing Pointilla oli vaikeuksia rengastaktiikan kanssa, mihin yhdeksänneksi ajanut Pérez ei ollut tyytyväinen. Renault paransi aika-ajovauhtiaan, kun Daniel Ricciardo oli kuudes ja tallikaveri Ocon seitsemäs. Ferrarilla Leclerc oli auton päivitysosiin tyytyväinen, kun hän pystyi ajamaan neljänneksi.

Kolmannessa osiossa Mercedes ajoi parasta vauhtiaan, kun Hamilton ajoi ensin nopean aikakierroksen ja Bottas paransi heti tulostaan Hamiltonin ajasta. Bottas ajoi paalupaikalle ennen tallikaveri Hamiltonia ja kolmanneksi ajanutta Verstappenia. Paalupaikalle ajettu aikakierros oli samalla epävirallinen rataennätys. Aika-ajojen jälkeen McLarenin Lando Norrisin autoon asennettiin uusi voimayksikkö, koska varikkohenkilökunta havaitsi aika-ajojen aikana vanhassa teknisen vian, mutta Norris ei saanut lähtöruuturangaistusta osan vaihtamisesta.

 Kilpailu 
Toisesta ruudusta kilpailuun lähtenyt Lewis Hamilton sai paremman startin kuin paalulta lähtenyt Valtteri Bottas. Hamilton yritti ensimmäisessä mutkassa ajattaa Bottaksen ulos päästäkseen kärkeen, mutta Bottas onnistui pitämään ykkössijan. Lähtö sujui muuten siististi. Bottas ajoi kilpailun kärjessä, kunnes kierroksen 12 alussa hän teki virheen ja lukitsi renkaansa ensimmäisen mutkan jarrutuksessa. Takaa tullut Hamilton hyödynsi tilanteen ja siirtyi johtoon. Bottas oli pakotettu tekemään aikaisen varikkopysähdyksen, koska hänen renkaansa olivat kuluneet. Rengaskulumalla saattoi olla merkityksensä virheessä. Bottas palasi takaisin kilpailun kolmospaikalle Max Verstappenin perään, mutta muutamaa kierrosta myöhemmin hänen autostaan katosi tehot, ja hän joutui keskeyttämään. Edellisen kerran Bottas oli keskeyttänyt tekniseen vikaan Brasilian Grand Prix’ssa 2019. Vettel pyörähti yliyrittämisen myötä 11. kierroksella, tuhosi renkaansa ja menetti mahdollisuudet pistesijoituksille. Tallikaveri Leclercin kilpailu vaikeutui ensimmäisen varikkopysähdyksen rengasvalinnan myötä, mutta hän nousi myöhemmin kilpailun aikana seitsemänneksi.

Kilpailun ensimmäinen keskeytys sattui kuitenkin kierroksella 13 ensimmäisessä mutkassa, kun Kimi Räikkönen osui ajovirheen seurauksena George Russelliin, jonka takarengas hajosi. Räikkönen sai tilanteesta 10 sekunnin aikarangaistuksen. Latifi puolestaan koki autostaan puuttuvan merkittävästi suorituskykyä, minkä vuoksi hänellä oli hankaluuksia puolustautua Vetteliä, Räikköstä ja Daniil Kvjatia vastaan. Kvjat taisteli kierroksella 16 Alexander Albonia vastaan, joka teki yllättäviä muutoksia ajoliikkeissään ohitusyrityksen aikana ja rikkoi Kvjatin etusiiven. Kierroksella 22 Esteban Ocon keskeytti hydrauliikkaongelmiin ja kierrosta myöhemmin Albon keskeytti myös tekniseen vikaan. Viimeinen keskeyttäjä oli Lando Norris, jolla oli voimayksikön kanssa ongelmia monen kierroksen ajan, ja kierroksella 42 moottori ei enää kestänyt. Norrisin keskeytyksen seurauksena radalle otettiin turva-auto. Vaikka Norrisin auto saatiin nopeasti pois radalta, turva-auto oli radalla jonkin aikaa, koska kärjessä ajaneet Hamilton ja Verstappen olivat saaneet miltei kaikki muut kierroksella kiinni. Ainoa, joka vielä tässä vaiheessa ajoi samaa kierrosta, oli kolmantena ajanut Daniel Ricciardo. Monet tekivät varikkopysähdyksen turva-auton aikana, ja Räikkönen kärsi saamansa aikarangaistuksen samalla. Räikkönen oli ennen tätä sijalla 9, mutta putosi sijalle 14.

Turva-auton lähdettyä radalta kilpailu jatkui normaalisti, eikä suurempia muutoksia sijoituksissa enää tapahtunut. Hamilton voitti kilpailun, mutta toiseksi tullut Verstappen onnistui viimeisellä kierroksella ajamaan kilpailun nopeimman kierroksen. Ricciardo oli kolmas. Kimi Räikkösen lopullinen sijoitus oli 12. Tallikaveri Giovinazzi sen sijaan pystyi ajamaan viimeiselle pistesijoitukselle. Hülkenberg ajoi kahdeksanneksi ja hänet valittiin samalla katsojaäänestyksellä päivän kuljettajaksi (). Romain Grosjean onnistui saavuttamaan kauden ensimmäiset MM-pisteensä sijoituttuaan 9:nneksi. Tallipäällikkö Günther Steiner kommentoi Grosjeanin suoritusta tallin työmotivaatiota kohottavaksi, mutta ei kuitenkaan hänen mukaansa vaikuttanut tallin tuleviin kuljettajavalintoihin. AlphaTaurin Pierre Gaslyn heikot suoritukset aika-ajoissa muuttuivat kilpailussa, kun auton kilpailukyky riitti kuudenteen sijaan.

 Tulokset 
 Aika-ajot 
SijaNumeroKuljettajaValmistajaAika-ajo osiotLähtöruutuQ1Q2Q3177 Valtteri BottasMercedes1:26.5731:25.9711:25.2691244 Lewis HamiltonMercedes1:26.6201:25.3901:25.5252333 Max VerstappenRed Bull Racing-Honda1:26.3191:25.4671:25.5623416 Charles LeclercFerrari1:26.8571:26.2401:26.0354523 Alexander AlbonRed Bull Racing-Honda1:27.1261:26.2851:26.047563 Daniel RicciardoRenault1:26.8361:26.0961:26.2236731 Esteban OconRenault1:27.0861:26.3641:26.242784 Lando NorrisMcLaren-Renault1:26.8291:26.3161:26.4588911 Sergio PérezRacing Point Mercedes1:27.1201:26.3301:26.70491055 Carlos Sainz Jr.McLaren-Renault1:27.3781:26.3611:26.70910115 Sebastian VettelFerrari1:27.1071:26.738111210 Pierre GaslyAlphaTauri-Honda1:27.0721:26.776121326 Daniil KvyatAlphaTauri-Honda1:27.2851:26.848131499Alfa Romeo Racing-Ferrari1:27.5321:26.936141520 Kevin MagnussenHaas-Ferrari1:27.2311:27.12515168 Romain GrosjeanHaas-Ferrari1:27.552161763 George RussellWilliams-Mercedes1:27.56417186 Nicholas LatifiWilliams-Mercedes1:27.81218197 Kimi RäikkönenAlfa Romeo Racing-Ferrari1:27.817192027 Nico HülkenbergRacing Point Mercedes1:28.02120107 % aika: 1:32.361Lähteet:

 Kilpailu 
SijaNroKuljettajaValmistajaKierroksetAika/KeskeytysLähtöruutuPisteet1.44 Lewis HamiltonMercedes601:35.49,6412252.33 Max VerstappenRed Bull Racing-Honda60 +4,470318+13.3 Daniel RicciardoRenault60 +14,6136154.11 Sergio PérezRacing Point-BWT Mercedes60 +16,0709125.55 Carlos SainzMcLaren-Renault60 +21,90510106.10 Pierre GaslyAlphaTauri-Honda60 +22,7661287.16 Charles LeclercFerrari60 +30,814468.27 Nico HülkenbergRacing Point-BWT Mercedes60 +32,5962049.8 Romain GrosjeanHaas-Ferrari60 +39,08116210.99 Antonio GiovinazziAlfa Romeo Racing-Ferrari60 +40,03514111.5 Sebastian VettelFerrari60 +40,8101112.7 Kimi RäikkönenAlfa Romeo Racing-Ferrari60 +41,4761913.20 Kevin MagnussenHaas-Ferrari60 +49,5851514.6 Nicholas LatifiWilliams-Mercedes60 +54,4491815.26 Daniil KvjatAlphaTauri-Honda60 +55,58813Kesk.4 Lando NorrisMcLaren-Renault42Voimayksikkö8Kesk.23 Alexander AlbonRed Bull Racing-Honda23Jäähdytin5Kesk. 31 Esteban OconRenault22Hydrauliikka7Kesk.77 Valtteri BottasMercedes18Voimayksikkö1Kesk.63 George RussellWilliams-Mercedes12Kolari (Räikkönen)17Nopein kierros: Max Verstappen (Red Bull Racing-Honda) 1.28,139 (kierroksella 60).Lähteet:

 Sijoitukset kilpailun jälkeen 

+Kuljettajien pisteetSijaKuljettajaPisteet1. Lewis Hamilton2302. Valtteri Bottas1613. Max Verstappen1474. Daniel Ricciardo785. Sergio Pérez68

+Valmistajien pisteetSijaValmistajaPisteet1. Mercedes3912. Red Bull Racing-Honda2113. Racing Point-BWT Mercedes1204. McLaren-Renault1165. Renault114

 Huom!: Vain viiden parhaan sijoitukset sisällytetty.

 Muuta 
 Carlos Sainz ja Lando Norris käyttivät Maailman mielenterveyspäivää varten järjestetyn hyväntekeväisyyden kunniaksi erikoisväritettyjä ajokypäriä.
 Lewis Hamilton tasoitti Michael Schumacherin kanssa eniten voittoja ajaneen kuljettajan ennätyksen (molemmilla 91).
 Mick Schumacher, Michael Schumacherin poika lahjoitti Hamiltonille isänsä entisen ajokypärän kunnianosoituksena uudesta ennätyksestä.
 Renault-tallin ensimmäinen palkintosija sitten kauden  Malesian osakilpailun.
 Kimi Räikkönen teki uuden ennätyksen ajamalla 323. virallisen osakilpailulähtönsä.
 Sebastian Vettel ajoi osakilpailuviikonlopun aikana erikoiskypärällä, joka oli kunnianosoitus Michael Schumacherille ja tämän käyttämälle kypärämallistolle.

 Lähteet 

Luokka:Formula 1 -kilpailut
Luokka:Osakilpailut Formula 1 -kaudella 2020
Luokka:Saksan moottoriurheilukilpailut
Luokka:Nürburg